เรื่องร้องเรียน: คำถาม  1. เอารถมาพ่นน้ำแบบนี้มันช่วยอะไร  ได้วัดหรือเปล่าว่าทำแบบนี้แล้วลดอุณภูมิลงได้กี่องศา  หรือทำๆ ไปโดยผลาญภาษีประชาชนอย่างเปล่าประโยชน์  2.อากาศร้อนมีหน่วยปฐมพยาบาลมา standby หรือเปล่า?  ขอดูรูปหน่อย  3.บางหน่วยเลือกตั้งมีแอร์เย็นสบาย  เช่น สยามพารากอน  ขณะที่บางหน่วยตั้งกลางแดดร้อนๆ  การเลือกสถานที่ใช้เลือกตั้งฯ  มีการเลือกปฏิบัติกับประชาชนและเจ้าหน้าที่ประจำหน่วยหรือเปล่า?    4. ถ้าระหว่างกาบัตรเลือกตั้งเกิดหน้ามืด  เพราะความร้อน  กาผิดช่อง  เลือกผิดเบอร์  ใครรับผิดชอบ?
การดำเนินการของเจ้าหน้าที่: 1.การพ่นน้ำเป็นการช่วยบรรเทาความร้อน ช่วยให้พื้นดินชุ่มชื่น และเป็นการอำนวยความสะดวกแก่ประขาชนผู้มาสิทธิเลือกตั้ง รวมทั้งเจ้าพนักงานผู้ดำเนินการเลือกตั้ง และเป็นการลดฝุ่น P.M 2.5.  2.มีหน่วยพยาบาลประจำจุด ณ ปะรำพิธีนิลุบล สนามฟุตบอลโรงเรียนบดินทรเดชา (สิงห์ สิงหเสนี)  ซึ่งได้ปฐมพยาบาลผู้มาใช้สิทธิเลือกตั้งที่มีอาการเป็นลม จำนวน 6 คน 3.สถานที่รองรับคนจำนวนหลักหมื่น ในพื้นที่เขตวังทองหลาง อาทิ ห้างอิมพิเรียลลาดพร้าว เป็นสถานที่ที่ไม่สามารถเปิดเครื่องปรับอากาศได้ เนื่องจากเป็นสถานที่ที่ปิดการใช้สถานที่เป็นเวลานานจากการแพร่ระบาดของเชื้อไวรัสโคโรนา (COVID19) , ใต้ทางด่วนเลียบถนนประดิษฐ์มนูธรรม เป็นสถานที่ที่ไม่มีที่จอดรถและไม่เอื้ออำนวยในการคมนาคม แก่ผู้มาใช้สิทธิเลือกตั้งซึ่งอาจเกิดอุบัติเหตุได้,สนามฟุตบอลโรงเรียนบดินทรเดชา (สิงห์ สิงหเสนี) ที่มีพื้นที่กว้างขวาง และมีพื้นที่จอดรถเพียงพอแก่ผู้มาใช้สิทธิเลือกตั้ง ประกอบกับเขตวังทองหลางไม่มีห้างสรรพสินค้าขนาดใหญ่ 4.ไม่ปรากฎเหตุการณ์นี้ในจำนวนผู้มาใช้สิทธิออกเสียงลงคะแนนก่อนวันเลือกตั้ง ที่มาใช้สิทธิ คิดเป็น 91.81%
ความเห็นของผู้แจ้ง: ขอบคุณเจ้าหน้าที่ที่ชี้แจงครับ  ผมหวังว่าการเลือกตั้งที่จะถึงจะเรียบร้อยดี  เห็นใจเจ้าหน้าที่ที่แต่งตัวเต็มยศ  และคงร้อนเหมือนกัน  ทำให้เกิดคำถามว่าทำไมเขตปทุมวันถึงจัดที่พารากอนได้  ปัญหานี้สะท้อนการไม่มีพื้นที่สาธารณะที่ดีกับเมืองด้วย
พื้นที่: แขวงพลับพลา เขตวังทองหลาง กรุงเทพมหานคร